1946 – அலூஷன் தீவுகளில் நிகழ்ந்த 7.8 அளவு நிலநடுக்கம் காரணமாக ஹவாய் தீவுகளில் ஆழிப்பேரலை ஏற்பட்டு 157 பேர் கொல்லப்பட்டனர். 1946 – மலாய் கூட்டமைப்பு உருவானது. 1948 – பரோ தீவுகள் டென்மார்க்கில் இருந்து தன்னாட்சி பெற்றது. 1949 – சீனக் கம்யூனிஸ்ட் கட்சியுடன் சீனத் தேசியக் கட்சியுடன் பெய்ஜிங்கில் நடத்திய பேச்சுக்கள் தோல்வியில் முடிந்தன. 1957 – இந்தியாவில் நயா பைசா நாணயம் அறிமுகப்படுத்தப்பட்டது. 1973 – புலிகளைக் காப்பதற்கான செயல்திட்டம் இந்தியாவின் ஜிம் கார்பெட் தேசியப் பூங்காவில் தொடங்கப்பட்டது. 1976 – ஆப்பிள் கணினி ஸ்டீவ் ஜொப்ஸ், வோஸ்னியாக் ஆகியோரால் தொடங்கப்பட்டது. 1979 – ஈரான் 98% மக்கள் ஆதரவுடன் ஓர் இஸ்லாமியக் குடியரசாகியது. 1981 – சோவியத் ஒன்றியத்தில் பகலொளி சேமிப்பு நேரம் முதல் தடவையாக அறிமுகப்படுத்தப்பட்டது.